
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 161 

14 Μαίου 2013 


Δ ΙΑΤΑΓΜΑΤ Α 

Έγκριση Στρατηγικής Μελέτης Περιβαλλοντικών Επι¬ 
πτώσεων και του Προγράμματος Διπλής Ανάπλα¬ 
σης των περιοχών της Λεωφόρου Αλεξάνδρας και 
του Βοτανικού του Δήμου Αθηναίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 23 του ν. 3983/2011 «Εθνι¬ 
κή στρατηγική για την προστασία και διαχείριση του 
θαλάσσιου περιβάλλοντος - Εναρμόνιση με την Οδη¬ 
γία 2008/56/ΕΚ του Ευρωπαϊκού Κοινοβουλίου και του 
Συμβουλίου της 17ης Ιουνίου 2008 και άλλες διατάξεις» 
(Α' 144) όπως τροποποιήθηκε με το άρθρο τρίτο του 
ν. 4117/2013 «Κύρωση της από 31 Οκτωβρίου 2012 Πράξης 
Νομοθετικού Περιεχομένου «Τροποποίηση της παρ. 16 
του άρθρου 49 του ν. 4030/2011 «Νέος τρόπος έκδοσης 
αδειών δόμησης, ελέγχου κατασκευών και λοιπές δια¬ 
τάξεις (Α'249)» και λοιπές διατάξεις του Υπουργείου Πε¬ 
ριβάλλοντος Ενέργειας και Κλιματικής Αλλαγής» (Α'29). 

2. Τις διατάξεις του άρθρου 11 του ν. 3481/2006 «Τρο¬ 
ποποιήσεις στη νομοθεσία για το Εθνικό Κτηματολόγιο, 
την ανάθεση και εκτέλεση συμβάσεων έργων και μελε¬ 
τών και άλλες διατάξεις» (Α' 162). 

3. Τις διατάξεις των άρθρων 9 (περ. ε), 10 (παρ. 3 γ, δ 
και ε και παρ. 4 β) του από 14.7.1999 π.δ/τος «Κωδικο¬ 
ποίηση Βασικής Πολεοδομικής Νομοθεσίας» (Δ' 580). 

4. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

5. Την Υ46/2012 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Περι¬ 
βάλλοντος Ενέργειας και Κλιματικής Αλλαγής Σταύρου 
Καλαφάτη» (Β' 2101). 

6. Τις διατάξεις της παρ. 2β του άρθρου 3 του ν. 4014/ 
2011 «Περιβαλλοντική αδειοδότηση έργων και δραστη¬ 
ριοτήτων, ρύθμιση αυθαιρέτων σε συνάρτηση με δημι¬ 
ουργία περιβαλλοντικού ισοζυγίου και άλλες διατάξεις 
αρμοδιότητας Υπουργείου Περιβάλλοντος» (Α'209). 

7. Τις διατάξεις της υπ’ αριθμ. 107017/28.08.2006 κοινής 
αποφάσεως των Υπουργών Οικονομίας και Οικονομικών, 
Περιβάλλοντος Χωροταξίας και Δημοσίων Έργων και 


του Υφυπουργού Εσωτερικών, Δημόσιας Διοίκησης και 
Αποκέντρωσης «Εκτίμηση των περιβαλλοντικών επι¬ 
πτώσεων ορισμένων σχεδίων και προγραμμάτων, σε 
συμμόρφωση με τις διατάξεις της οδηγίας 2001/42/ΕΚ 
«σχετικά με την εκτίμηση των περιβαλλοντικών επι¬ 
πτώσεων ορισμένων σχεδίων και προγραμμάτων» του 
Ευρωπαϊκού Κοινοβουλίου και του Συμβουλίου της 27ης 
Ιουνίου 2001» (Β' 1225). 

8. Την 1515/2011 γνωμοδότηση του Δημοτικού Συμβου¬ 
λίου Αθηναίων. 

9. Την Α.Π. 198185/17-7-2012 «Εισήγηση έγκρισης 
Στρατηγικής Μελέτης Περιβαλλοντικών Επιπτώσεων 
(Σ.Μ.Π.Ε.) του Προγράμματος Διπλής Ανάπλασης των 
περιοχών της Λεωφόρου Αλεξάνδρας και του Βοτανι¬ 
κού» της Ε.Υ.Π.Ε.. 

10. Τις 4/συν.5η/26-4-2012 και 2/συν.10η/10-8-2012 γνω¬ 
μοδοτήσεις της Εκτελεστικής Επιτροπής του Οργανι¬ 
σμού Αθήνας. 

11. Το 184/23.1.2013 έγγραφο του Οργανισμού Αθήνας. 

12. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ. 

13. Την υπ’ αριθμ. 88/2013 γνωμοδότηση του Συμβου¬ 
λίου της Επικράτειας, με πρόταση του Υπουργού και 
του Αναπληρωτή Υπουργού Περιβάλλοντος, Ενέργειας 
και Κλιματικής Αλλαγής, αποφασίζουμε: 

Άρθρο 1 

Κατευθύνσεις και μέτρα 
για την προστασία του περιβάλλοντος 
και σύστημα περιβαλλοντικής παρακολούθησης 

Α. Εγκρίνεται η Στρατηγική Μελέτη Περιβαλλοντικών 
Επιπτώσεων του Προγράμματος Διπλής Ανάπλασης 
των περιοχών του Ο.Τ. 22 της περιοχής 69 του Δήμου 
Αθηναίων επί της Λεωφόρου Αλεξάνδρας, του ενοποι¬ 
ημένου Ο.Τ. 45 - 46 - 50 και του Ο.Τ. 45α της πολεο¬ 
δομικής ενότητας Ελαιώνα του Δήμου Αθηναίων, με 
τους ακόλουθους όρους, περιορισμούς και κατευθύνσεις 
για την προστασία και διαχείριση του περιβάλλοντος 
που επιβάλλεται να τηρούνται κατά την εξειδίκευση και 
υλοποίηση του προγράμματος, με μέριμνα της αρχής 
σχεδιασμού, καθώς και του συνόλου των φυσικών και 
νομικών προσώπων που συμμετέχουν στην υλοποίηση 
του έργου. 

1. Μονάδα Περιβάλλοντος 

Η ολοκληρωμένη μέριμνα για την πρόληψη, τον πε¬ 
ριορισμό και την αντιμετώπιση των επιπτώσεων στο 
περιβάλλον ανατίθεται σε διακριτή Μονάδα Περιβάλλο¬ 
ντος. Η Μονάδα αυτή οργανώνεται και λειτουργεί με τη 
σύμπραξη των φορέων υλοποίησης του Προγράμματος 
Διπλής Ανάπλασης υπό την ευθύνη του Δήμου Αθηναί¬ 
ων, ως Αρχή Σχεδιασμού. Στο πλαίσιο αυτό, εξασφαλί¬ 
ζεται ότι η ως άνω Μονάδα Περιβάλλοντος: 

α. διαθέτει τις απαραίτητες αρμοδιότητες για την 
αποτελεσματική παρέμβαση κατά το στάδιο της εξειδί- 
κευσης σχεδιασμού, της υλοποίησης και της λειτουργί¬ 
ας των έργων της Διπλής Ανάπλασης, ώστε η ενσωμά¬ 
τωση της περιβαλλοντικής διάστασης στα στάδια αυτά 
να είναι η αποτελεσματικότερη δυνατή, 

β. στελεχώνεται με επαρκές σε αριθμό και κατάρτιση 
προσωπικό και 

γ. διαθέτει τις υποδομές και τους πόρους που είναι 
απαραίτητες για την αποτελεσματική λειτουργία της. 

Η Μονάδα Περιβάλλοντος συνεργάζεται στενά με τον 
Οργανισμό Ρυθμιστικού Σχεδίου και Προστασίας Πε¬ 
ριβάλλοντος Αθήνας, στο πλαίσιο των αρμοδιοτήτων 
του τελευταίου και σε συντονισμό με τους υπόλοιπους 
Δήμους του Ελαιώνα. 

2. Επιπτώσεις στο έδαφος 

Για την πρόληψη των επιπτώσεων στο έδαφος από 
την εφαρμογή του προγράμματος, τα απαραίτητα μέτρα 
εστιάζονται χωρικά κυρίως στην περιοχή του Βοτανικού 
και δευτερευόντως στην περιοχή της Λ. Αλεξάνδρας, 
ενώ χρονικά κυρίως στη φάση κατασκευής των έργων. 
Ως βασικές κατευθύνσεις των μέτρων αυτών ορίζονται 
οι ακόλουθες: 

α. Διαχείριση εδαφικών υλικών: Κατά τις εργασίες 
εκσκαφών σε θέσεις που η εικόνα της επιφάνειας ή η 
προγενέστερη χρήση της έκτασης προϊδεάζει για ενδε¬ 
χόμενη επιβάρυνση του εδάφους με ρύπους, ελέγχονται 
αντιπροσωπευτικά δείγματα. Σε περίπτωση που εντο¬ 
πίζονται συγκεντρώσεις επικίνδυνων ή τοξικών ουσιών 
που υπερβαίνουν εθνικές ή οριακές τιμές που έχουν 
καθορισθεί από τα αρμόδια όργανα της Ευρωπαϊκής 
Ένωσης, λαμβάνονται τα κατάλληλα μέτρα είτε για την 
εξυγίανση του εδάφους είτε για την ειδική διαχείριση 
των εκχωμάτων. 

β. Βελτιστοποίηση ισοζυγίου χωματισμών: Η επανα- 
χρησιμοποίηση των κατάλληλης ποιότητας εκχωμάτων 
στις επιχώσεις εξασφαλίζεται μέσω κατάλληλου συντο¬ 
νισμού των επιμέρους σταδίων κατασκευής. Ο χρόνος 
προσωρινής απόθεσης ελαχιστοποιείται, ώστε να απο¬ 
φεύγονται φαινόμενα εκπλύσεων ή δημιουργίας σκόνης. 

γ. Κατάλληλη διάθεση περισσειών: Τα πλεονάζοντα 
εδαφικά υλικά αξιοποιούνται είτε για την αποκατάσταση 
ανενεργών λατομείων της Αττικής είτε για τις ανάγκες 
διαστρώσεων στους ΧΥΤΑ του νομού, υπό την απαραί¬ 
τητη για κάθε περίπτωση αδειοδότηση 

δ. Πρόληψη της ρύπανσης από τις εργασίες κατασκευ¬ 
ής: Εξασφαλίζεται η εφαρμογή ορθών εργοταξιακών 
πρακτικών και η τήρηση των εν ισχύ διατάξεων για τη 
διαχείριση ουσιών που αποτελούν δυνητικούς ρυπαντές 
του εδάφους (π.χ. χρησιμοποιημένα ορυκτέλαια, υπο¬ 
λείμματα χρωμάτων κ.ά.). 

3. Διαχείριση των στερεών αποβλήτων: 

Η ορθολογική διαχείριση των στερεών αποβλήτων που 
παράγονται κατά τη λειτουργία των έργων της Διπλής 


Ανάπλασης συμβάλλει με ουσιαστικό τρόπο σε πλειάδα 
περιβαλλοντικών στόχων, όπως αυτών που αφορούν 
στο έδαφος, τα ύδατα, τις περιβαλλοντικές συνθήκες 
που επιδρούν στην υγεία του κοινού κ.ά., ενώ αποτελεί 
επίσης βασικό παράγοντα επίτευξης υψηλών περιβαλ¬ 
λοντικών επιδόσεων. Για τους λόγους αυτούς σχεδι¬ 
άζεται ένα ολοκληρωμένο σύστημα για τη διαχείριση 
των απορριμμάτων ή άλλων στερεών αποβλήτων, με 
έμφαση στην περιοχή του Βοτανικού και κεντρική επι¬ 
δίωξη την εφαρμογή της ισχύουσας σχετικής ιεράρχη¬ 
σης (πρόληψη, προετοιμασία για επαναχρησιμοποίηση, 
ανακύκλωση, άλλου είδους ανάκτηση, όπως ανάκτηση 
ενέργειας, και διάθεση). Η εφαρμογή, παρακολούθηση 
και βελτίωση του συστήματος αυτού πραγματοποιείται 
με μέριμνα της Μονάδας Περιβάλλοντος, ενώ ως βασι¬ 
κές του κατευθύνσεις ορίζονται οι ακόλουθες: 

α. Προώθηση της ανακύκλωσης με διαλογή στην πηγή, 
σε κατάλληλους συλλέκτες και ενδιάμεσους περιέκτες 
που να επιτρέπουν τον ευχερή διαχωρισμό πέντε του¬ 
λάχιστον κύριων ρευμάτων αστικών απορριμμάτων (π.χ. 
χαρτί, γυαλί, πλαστικά, αλουμίνιο, οργανικά απόβλητα) 
τόσο κυρίως στο εμπορικό κέντρο όσο όμως και στις 
λοιπές εγκαταστάσεις. 

β. Διαχείριση των υλικών συσκευασίας διακριτή από 
τα απορρίμματα του κοινού, με έμφαση στις εγκατα¬ 
στάσεις του Ο.Τ. 45α, ώστε να επιτυγχάνεται η μέγιστη 
δυνατή ανακύκλωσή τους, μεριμνώντας παράλληλα από 
το στάδιο του σχεδιασμού των έργων στο Βοτανικό για 
την εξασφάλιση των υποδομών που είναι απαραίτητες 
για την τήρηση των ισχυουσών διατάξεων διαχείρισης 
των υλικών συσκευασίας. 

γ. Προβλέψεις για εγκατάσταση κατάλληλων υποδο¬ 
μών με έμφαση στις εγκαταστάσεις του Ο.Τ. 45α, ώστε 
να μειώνεται ο όγκος των απορριμμάτων του κοινού και 
να αποφεύγονται οι εκπομπές οσμών από τα οργανικά 
απορρίμματα. 

δ. Διακριτή διαχείριση των «πράσινων» αποβλήτων που 
προκύπτουν από τις εργασίες συντήρησης των χώρων 
πρασίνου, με έμφαση στις εγκαταστάσεις του Ο.Τ. 45α 
και στις αθλητικές υποδομές, με προτεραιότητα στην 
επιτόπου επαναχρησιμοποίηση προς εμπλουτισμό του 
εδάφους. 

ε. Υποδομές και διαχειριστικές προβλέψεις για την 
άμεση συλλογή των απορριμμάτων από τις διοργανώ¬ 
σεις στο γήπεδο. 

Οι ανωτέρω κατευθύνσεις εξειδικεύονται και περι¬ 
λαμβάνονται στις σχετικές Μελέτες Περιβαλλοντικών 
Επιπτώσεων των επιμέρους έργων και δραστηριοτήτων 
που προβλέπονται εντός των περιοχών Διπλής Ανά¬ 
πλασης. 

4. Επιπτώσεις στους υδατικούς πόρους: 

Η πρόληψη και αντιμετώπιση των επιπτώσεων του 
Προγράμματος Διπλής Ανάπλασης στους υδατικούς 
πόρους εστιάζεται κυρίως στην περιοχή του Βοτανικού 
και αναπτύσσεται σε δύο άξονες: 

α. Ελαχιστοποίηση της κατανάλωσης νερού, μέσω 
της μέγιστης δυνατής επανάχρησης των όμβριων: Επι¬ 
διώκεται η μεγιστοποίηση της άρδευσης των χώρων 
πρασίνου με όμβρια ύδατα. Στην κατεύθυνση αυτή, οι 
ΜΠΕ των εγκαταστάσεων στο Βοτανικό περιλαμβάνουν 
τα απαραίτητα έργα και τα βασικά τους χαρακτηριστικά 
(είδος, μέγεθος, τεχνικές λειτουργίας). Το κυριότερο 
είδος τέτοιων έργων είναι οι υπόγειες δεξαμενές συλ- 

λογής των όμβριων που συρρέουν από μεγάλες ενιαίες 
επιφάνειες προστατευμένες από ρύπανση, όπως π.χ. οι 
στέγες. Για την αξιολόγηση της αποτελεσματικότητας 
των παραπάνω μέτρων, μπορεί να χρησιμοποιηθούν 
ως τιμές - στόχοι η κάλυψη του 30% της ποσότητας 
νερού που καταναλώνεται για άρδευση από επανάχρη- 
ση όμβριων ή η συλλογή και επανάχρηση του 60% της 
μέσης ετήσιας ποσότητας όμβριων που προσπίπτει στις 
στέγες των επιμέρους υποδομών. 

Ο σχεδιασμός του τοπίου και των φυτεύσεων γίνεται 
με τρόπο ώστε όλες οι διαδρομές και τα μονοπάτια 
μέσα στην ενότητα αυτή να είναι διαστρωμένες με φυ¬ 
σικά και υδατοπερατά υλικά, με εξαίρεση τους πεζο¬ 
δρόμους και τις περιμετρικές στο γήπεδο διαδρομές 
που θα έχουν σκληρό δάπεδο. 

Γ ια την εξοικονόμηση νερού από τους χρήστες των 
εγκαταστάσεων, με έμφαση στις εγκαταστάσεις του 
Ο.Τ.45α, λαμβάνεται από το στάδιο του σχεδιασμού 
μέριμνα προς αξιοποίηση των κατάλληλων σχετικών 
μεθόδων και τεχνικών. 

β. Πρόληψη της ρύπανσης και ποιοτικής υποβάθμισης 
των υδατικών πόρων: Τα μέτρα εστιάζονται χωρικά στην 
περιοχή του Βοτανικού και χρονικά στη φάση κατασκευ¬ 
ής των έργων. Στόχο αποτελεί η αποφυγή οποιοσδή¬ 
ποτε ρύπανσης του εδάφους και των υπόγειων υδάτων, 
ενώ η εξειδίκευση ως προς τον τρόπο επίτευξης του 
στόχου αυτού αποτελεί βασικό συστατικό των εκτιμήσε¬ 
ων και προτάσεων των ΜΠΕ για τα έργα του Βοτανικού. 
Συγχρόνως, απαιτείται η άρση των σημερινών πηγών 
ρύπανσης των υδάτων. Επιπλέον, κατά τη λειτουργία 
των έργων, η Μονάδα Περιβάλλοντος λαμβάνει μέριμνα 
για την αποτροπή ρύπανσης του εδάφους και των νερών 
στο Βοτανικό, μέσω: 

βα) του προγράμματος διαχείρισης των στερεών απο¬ 
βλήτων, 

ββ) του ελέγχου χρήσης φυτοφαρμάκων κατά τη συ¬ 
ντήρηση του πρασίνου, 

βγ) της τακτικής διεξαγωγής ενεργειών ενημέρωσης 
- ευαισθητοποίησης των φορέων που συμμετέχουν στη 
λειτουργία των έργων, 

βδ) της ενημέρωσης των φορέων που ασκούν αρ¬ 
μοδιότητες ελέγχου και συντήρησης των έργων στην 
ευρύτερη περιοχή, όπως αυτών στο ρέμα του Προφήτη 
Δανιήλ, αναφορικά με τυχόν παρατηρήσεις (π.χ. παρά¬ 
νομες συνδέσεις αγωγών, απόρριψη ρυπογόνων ουσιών 
ή απορριμμάτων κ.ά.) που σχετίζονται με τη διαφύλαξη 
της ποιότητας των υδάτων. 

5. Ενεργειακές απαιτήσεις: 

Ο εξορθολογισμός της ενεργειακής κατανάλωσης 
υιοθετείται ως βασική απαίτηση από τα πρωιμότερα 
δυνατά στάδια σχεδιασμού όλων των επιμέρους έργων 
της Διπλής Ανάπλασης, με έμφαση στις εγκαταστάσεις 
του Ο.Τ.45α και στις κλειστές κτιριακές εγκαταστάσεις. 
Στο πλαίσιο αυτό ενσωματώνονται επιλογές και μέτρα 
στις ακόλουθες κατευθύνσεις: 

α. Μεγιστοποίηση της ενεργειακής αποδοτικότητας 
των κτιρίων, με κατάλληλη θέση και διαστασιολόγηση 
των ανοιγμάτων, μονώσεις υψηλής απόδοσης, μείωση 
απωλειών στις εισόδους - εξόδους κ.ά. 

β. Εφαρμογή αρχών και τεχνικών του βιοκλιματικού 
σχεδιασμού, ώστε οι τοπικές μικροκλιματικές συνθήκες 
και το σχεδιαζόμενο πράσινο να συμβάλλουν κατά το 
δυνατόν περισσότερο στη ρύθμιση με φυσικό τρόπο 
των εσωτερικών συνθηκών στα κτίρια. 


γ. Διερεύνηση της δυνατότητας αξιοποίησης καινοτό- 
μων μεθόδων μείωσης της ενεργειακής κατανάλωσης 
κατά τη λειτουργία των κτιρίων, όπως η ανταλλαγή 
θερμότητας με το έδαφος (γεωκλιματισμός), η «πρά¬ 
σινη» στέγη κ.ά. 

δ. Ηλεκτρομηχανολογικές επιλογές που χαρακτηρί¬ 
ζονται από μεγιστοποίηση της ενεργειακής αποτελε¬ 
σματικότητας, όπως δυνατότητα κλιματισμού μόνο με 
εξωτερικό αέρα, αυξημένοι συντελεστές απόδοσης στις 
κεντρικές κλιματιστικές μονάδες, αξιοποίηση δυναμικής 
ενέργειας στους υδραυλικούς ανελκυστήρες κ.ά. 

ε. Χρήση φωτιστικών σωμάτων και λαμπτήρων υψη¬ 
λής απόδοσης, παράλληλα με ρύθμιση στα κατάλληλα 
επίπεδα φωτισμού και αποφυγή μεγάλης διάχυσης του 
φωτισμού. 

στ. Αξιοποίηση των πλέον σύγχρονων εξελίξεων στα 
συστήματα διαχείρισης κτιρίων (άυίΐάίηο πιεηαοθπίθηΐ 
εγείοπιε, ΒΜ3), ώστε να επιτυγχάνεται λεπτομερής έλεγ¬ 
χος και ρύθμισης των συνθηκών θερμοκρασίας - υγρα¬ 
σίας στο επίπεδο της μικρότερης χωρικής ενότητας 
του εσωτερικού των κτιρίων, με τη λιγότερη κάθε φορά 
κατανάλωση ενέργειας. 

ζ. Πληρέστερη δυνατή υποκατάσταση πετρελαίου από 
φυσικό αέριο. 

6. Κυκλοφοριακός σχεδιασμός: 

Κατά την εξειδίκευση του κυκλοφοριακού σχεδιασμού, 
λαμβάνεται μέριμνα περιορισμού των περιβαλλοντικών 
επιπτώσεων, κυρίως προς τις ακόλουθες κατευθύνσεις: 

α. Αποφυγή διάχυσης των επιπτώσεων της κυκλοφο¬ 
ρίας στον οικιστικό ιστό, με λεπτομερή ρύθμιση: 

αα) των προσβάσεων στο χώρο στάθμευσης του Ο.Τ. 
22 (είσοδος από Λ. Αλεξάνδρας και δύο έξοδοι, επί 
συμβολής Λ. Αλεξάνδρας και οδού Π. Κυριάκού και επί 
συμβολής οδών Π. Κυριάκού και Τσόχα) και την εφαρ¬ 
μογή, μαζί με την πεζοδρόμηση της οδού Παναθηναϊκού, 
παρεμβάσεων όπως η πεζοδρόμηση του τμήματος της 
οδού Π. Κυριάκού ενδιαμέσως των προσβάσεων στο 
χώρο στάθμευσης, 

αβ) των δρομολογίων των βαρέων οχημάτων από και 
προς τις εγκαταστάσεις του Βοτανικού, τόσο κατά την 
κατασκευή όσο και κατά τη λειτουργία (π.χ. τροφοδο¬ 
σία των χρήσεων του Ο.Τ. 45α, μεταφορά εξοπλισμού 
διοργανώσεων κ.ά.), ώστε να αποφεύγεται η όχληση 
κατοικιών. 

β. Οι ροές πεζών που διακινούνται μεταξύ των σταθ¬ 
μών και στάσεων των μέσων μαζικής μεταφοράς, κα¬ 
θώς και μεταξύ των χώρων στάθμευσης και των πόλων 
έλξης των θεατών και επισκεπτών του συγκροτήματος, 
οργανώνονται με βάση τις προτάσεις της από 10.4.2012 
συνοδευτικής Κυκλοφοριακής Μελέτης. Ιδιαίτερα επι¬ 
βάλλεται η επέκταση και προσαρμογή του σταθμού 
«Ελαιώνας» του Μετρά, με υπόγεια διάβαση σύνδεσής 
του με το διάδρομο ροής πεζών που συνδέει το νότιο 
μέτωπο της Ιεράς Οδού με την Περιοχή Ανάπλασης 
II., για την ασφαλή διακίνηση των θεατών στις φάσεις 
αιχμής. 

γ. Ταχύτερη δυνατή υλοποίηση κατάλληλων των 
προγραμματισμένων παρεμβάσεων σύμφωνα με την 
συνοδευτική Κυκλοφοριακή Μελέτη και ιδιαίτερα στους 
κόμβους των οδικών αρτηριών (γεωμετρικά χαρακτηρι¬ 
στικά, σηματοδότηση) οι οποίοι ασκούν κρίσιμη επιρροή 
στο βασικό οδικό δίκτυο που συνδέεται με το Βοτανικό, 
ώστε να αρθεί και μέρος των κυκλοφοριακών επιπτώσε¬ 
ων από την κατασκευή και λειτουργία των εκεί έργων. 

δ. Η λειτουργία των δημοσίων συγκοινωνιών και των 
προσβάσεων των σταθμών τους να μην επηρεάζονται 
δυσμενώς από τη λειτουργία των χώρων στάθμευσης 
και από το σύστημα εισόδων-εξόδων της περιοχής Ανά¬ 
πλασης II. 

ε. Η κατασκευή των ανισόπεδων πεζοδιαβάσεων, 
πεζογεφυρών και γεφυρών που εξυπηρετούν τις ροές 
πεζών γίνεται βάσει των προδιαγραφών ασφαλείας για 
αντίστοιχες περιπτώσεις και συμπεριλαμβάνουν κατάλ¬ 
ληλο εξοπλισμό ασφαλείας (στηθαία, κιγκλιδώματα κλπ), 
δεδομένου ότι αυτές αναμένεται να λειτουργούν υπό 
συνθήκες ανθρωποσυνωστισμού. 

στ. Κατάλληλες προβλέψεις και προτάσεις μέτρων 
στις ΜΠΕ των επί μέρους έργων του Βοτανικού για λε¬ 
πτομερείς τρόπους ενημέρωσης του κοινού αναφορικά 
με τα μέσα μαζικής μεταφοράς (ΜΜΜ) που εξυπηρετούν 
τη συγκεκριμένη περιοχή, σε συνδυασμό με δράσεις 
προώθησης της χρήσης των ΜΜΜ. 

7. Δημιουργία χώρων πρασίνου: 

Η δημιουργία των εκτενών χώρων πρασίνου αποτελεί 
ένα από τα βασικότερα στοιχεία των περιβαλλοντικών 
βελτιώσεων που συνοδεύουν τη Διπλή Ανάπλαση. Συ¬ 
νεπώς, αντιμετωπίζεται ως μείζων προτεραιότητα κατά 
την εξέλιξη της φάσης κατασκευής, ενώ με την ολοκλή¬ 
ρωσή της επιδιώκεται η μεγιστοποίηση της συμβολής 
του δημιουργούμενου πρασίνου στη βελτίωση των πε¬ 
ριβαλλοντικών συνθηκών στις ευρύτερα επηρεαζόμενες 
περιοχές. Για τους λόγους αυτούς, είναι απαραίτητη η 
υιοθέτηση περαιτέρω μέτρων, στις ακόλουθες κατευ¬ 
θύνσεις: 

α. Λεπτομερής μελέτη για την επιλογή των χαρα¬ 
κτηριστικών της βλάστησης: Στις μελέτες πρασίνου 
προσδιορίζεται με λεπτομέρεια το είδος και η πυκνό¬ 
τητα εγκατάστασης δένδρων και θάμνων, το είδος του 
γρασιδιού και η καταλληλότητα του για τις κλιματικές 
συνθήκες της Αθήνας, το πρόγραμμα άρδευσης κ.ά., με 
τρόπο που να επιτυγχάνονται οι επόμενες κατευθύνσεις. 

β. Μεγιστοποίηση της φυλλικής επιφάνειας: Στην κα¬ 
τεύθυνση αυτή πρέπει: 

βα) Να εξαντληθεί κάθε δυνατότητα επαύξησης της 
συμμετοχής του υψηλού πρασίνου στη συνολική επιφά¬ 
νεια των εκτάσεων που φυτεύονται. 

ββ) Στις θέσεις που δεν είναι δυνατή η εγκατάσταση 
υψηλών δένδρων, να εξετασθεί η δυνατότητα εγκατά¬ 
στασης θάμνων με πυκνό φύλλωμα, αντί ποώδους ή 
χλοώδους βλάστησης. Με τον τρόπο αυτό είναι δυνατή 
η δημιουργία μιας κατηγορίας πρασίνου μεταξύ υψηλού 
και χαμηλού, που μπορεί να χαρακτηρισθεί ως «μικτό 
πράσινο». 

βγ) Η επιλογή ειδών δένδρων και θάμνων να συμπε- 
ριλάβει μεταξύ των άλλων κριτηρίων (συμβατότητα με 
τοπική κλιματολογία, αισθητική κ.ά.) και τη μεγιστοποί¬ 
ηση της φυλλικής επιφάνειας. 

γ. Ελαχιστοποίηση αναγκών άρδευσης: Πέραν των 
μέτρων για την αξιοποίηση των όμβριων και τον περι¬ 
ορισμό των απωλειών που προβλέφθηκαν παραπάνω, 
καταβάλλεται προσπάθεια σε επίπεδο επιλογής ειδών 
χλωρίδας, ώστε οι ανάγκες άρδευσης να είναι περιο¬ 
ρισμένες. 

δ. Συνεκτικότητα χώρων πρασίνου: Οι πράσινες εκτά¬ 
σεις αποτελούν ένα συνεκτικό δίκτυο. Οι πορείες των 
χρηστών επιτρέπουν την ελεύθερη περιήγησή τους σε 
όλους τους χώρους πρασίνου. Συγχρόνως, η Μονάδα 


Περιβάλλοντος της παρ. Α1 του παρόντος φροντίζει για 
την επιβολή και τήρηση ενιαίων κανόνων και πρακτικών 
συντήρησης του πρασίνου, καθώς και προλαμβάνει φαι¬ 
νόμενα υποβάθμισης ή εγκατάλειψης των κοινόχρηστων 
χώρων. 

στ. Ο σχεδιασμός των φυτεύσεων και η επιλογή του 
φυτικού υλικού γίνονται με γνώμονα την επαναφορά 
της μνήμης του «Ελαιώνα», και σύμφωνα με τις τοπικές 
συνθήκες της περιοχής για την βιωσιμότητα των φυ¬ 
τοκοινωνιών που επιλέγονται. 

8. Ατμοσφαιρικό περιβάλλον: 

Γ ια την αντιμετώπιση των επιπτώσεων στο ατμοσφαι¬ 
ρικό περιβάλλον, διερευνούνται λεπτομερή μέτρα στη 
ΜΠΕ κάθε επιμέρους έργου της Διπλής Ανάπλασης, 
ώστε η διαδικασία περιβαλλοντικής αδειοδότησης να 
τροφοδοτηθεί με αναλυτικές προτάσεις και να είναι σε 
θέση να επιβάλλει αποτελεσματικές δεσμεύσεις ελαχι- 
στοποίησης της ατμοσφαιρικής επιβάρυνσης. Στο τρέ- 
χον, στρατηγικό επίπεδο σχεδιασμού, τα απαραίτητα 
μέτρα διακρίνονται στις δύο ακόλουθες φάσεις. 

α. Φάση κατασκευής: Διερευνούνται τρόποι πρόληψης 
των δευτερογενών επιπτώσεων από την κυκλοφορία 
των βαρέων οχημάτων της κατασκευής στο οδικό δί¬ 
κτυο γύρω από τις υπό ανάπλαση περιοχές. Στις ΜΠΕ 
περιλαμβάνονται προγράμματα δρομολογίων, με στόχο 
να αποφεύγεται η πρόκληση συμφορήσεων από την 
κυκλοφορία των οχημάτων της κατασκευής. Συγχρόνως, 
είναι απαραίτητη η αποφυγή οχλήσεων στον οικιστικό 
ιστό, ιδίως στην περιοχή της Λ. Αλεξάνδρας. Επιπλέον, η 
μεγιστοποίηση χρήσης έτοιμων ή προκατασκευασμένων 
στοιχείων μπορεί να επιφέρει σημαντική μείωση των 
επιτόπου εκπομπών αέριων ρύπων. Στο πλαίσιο αυτό, 
προτείνονται κατασκευαστικές επιλογές, επιδιώκοντας 
τη μεγαλύτερη δυνατή εκτέλεση εργασιών σε ελεγχό¬ 
μενο περιβάλλον εκτός εργοταξίων (π.χ. βαφές). 

β. Φάση λειτουργίας: Κατά τη διεξαγωγή αγώνων ή εκ¬ 
δηλώσεων που αναμένεται να προσελκύουν σημαντικό 
αριθμό θεατών στο Βοτανικό, προβλέπονται διαδικασίες 
συνεννόησης με τους φορείς των ΜΜΜ, ώστε να πυ¬ 
κνώνουν τα δρομολόγια εξυπηρέτησης του κοινού. Η εκ 
των προτέρων ενημέρωση του κοινού ως προς το θέμα 
αυτό, σε συνδυασμό με τις δράσεις προώθησης της 
χρήσης ΜΜΜ που προβλέφθηκαν παραπάνω, αναμένεται 
να μειώσει τις προσελεύσεις - αποχωρήσεις με IX και 
τη συνακόλουθη ατμοσφαιρική επιβάρυνση. Επιπλέον, ο 
εξαερισμός των υπόγειων χώρων στάθμευσης και στις 
δύο περιοχές της διπλής ανάπλασης πραγματοποιείται 
με διατάξεις που αποτρέπουν τοπικές υψηλές τιμές 
συγκεντρώσεων αέριων ρύπων. Τέλος, με τις τελικές 
επιστρώσεις των μη φυτευμένων επιφανειών διασφα¬ 
λίζεται ότι δεν ευνοείται η εκπομπή σκόνης. 

9. Ακουστικό περιβάλλον: 

Η αντιμετώπιση των επιπτώσεων στο ακουστικό πε¬ 
ριβάλλον, κατά το μέρος που συνδέεται με την οδική 
κυκλοφορία, αναμένεται να επιτευχθεί με την εφαρμογή 
των κατευθύνσεων που καθορίστηκαν στην παραπάνω 
περ. 6. Οι άλλες περιπτώσεις ενδεχόμενων εκπομπών 
θορύβου, αντιμετωπίζονται ως εξής: 

α. Στις ΜΠΕ των έργων της διπλής ανάπλασης περι¬ 
λαμβάνονται αναλυτικά μέτρα για τη χρήση του εξο¬ 
πλισμού κατασκευής, όπως κατάλληλα προγράμματα 
αποφυγής ταυτόχρονης λειτουργίας μηχανημάτων με 
υψηλές εκπομπές θορύβου, διαδικασίες για τη διασφάλι- 

ση χρήσης μόνο ακουστικά πιστοποιημένου εξοπλισμού 
βάσει των εν ισχύ διατάξεων κ.ά. Τα μέτρα αυτά εμπε¬ 
ριέχουν ιδιαίτερη έμφαση σε θέσεις που φιλοξενούν 
ευαίσθητους στην ηχορρύπανση δέκτες. 

β. Κατά το σχεδίασμά του ηχητικού συστήματος και 
του στεγάστρου του γηπέδου υιοθετούνται επιλογές 
που ελαχιστοποιούν τη διάχυση του θορύβου έξω από 
την περίμετρο της αθλητικής εγκατάστασης. 

10. Ιστορικό - πολιτιστικό περιβάλλον: 

Δεδομένης της διαχρονικής ιστορικότητας των περι¬ 
οχών της διπλής ανάπλασης εξετάζεται η δυνατότητα 
επιτόπιας ανάδειξης τυχόν ευρημάτων, καθώς και η δι¬ 
ασύνδεση - άρθρωση των τοπόσημων της ευρύτερης 
περιοχής στο δίκτυο ροής πεζών, ώστε να υπογραμ¬ 
μίζεται και αναδεικνύεται η ταυτότητα των περιοχών. 

11. Δομημένο περιβάλλον και χρήσεις γης: 

α. Για την προστασία του δομημένου περιβάλλοντος 
και των γειτονικών αστικών χρήσεων και λειτουργιών 
λαμβάνονται τα κατάλληλα προληπτικά μέτρα κατά τη 
φάση της κατασκευής, όπως ιδίως η ελαχιστοποίηση 
του χρόνου και της έντασης της επιβάρυνσης του οδι¬ 
κού δικτύου στις γειτονικές περιοχές, η άμεση αποκα¬ 
τάσταση, με ευθύνη των αναδοχών κατασκευής, τυχόν 
φθορών σε οδούς και άλλες υποδομές και η μεγιστο¬ 
ποίηση των συνεργειών στα εργοτάξια των επιμέρους 
έργων. 

β. Ο Δήμος Αθηναίων μεριμνά, με κατάλληλα μέτρα 
κοινωνικού περιεχομένου, για την ομαλή μετεγκατάστα¬ 
ση της κοινότητας των Ρομά του Βοτανικού. 

γ. Σε συνεργασία με τον Οργανισμό Αθήνας εκπονεί¬ 
ται από τον Δ. Αθηναίων ένα σχέδιο δράσης για την 
επιτάχυνση της αναβάθμισης του Ελαιώνα εντός των δι¬ 
οικητικών του ορίων, και σε συντονισμό με τους υπόλοι¬ 
πους Δήμους του Ελαιώνα, με συγκεκριμένες προτάσεις 
ενεργειών προς τους αρμόδιους φορείς, συγκεκριμένα 
χρονοδιαγράμματα και εκτιμήσεις απαιτούμενων πόρων. 
Βασική επιδίωξη είναι η συστηματική κινητοποίηση όλων 
των φορέων ώστε να αρθούν οι δυσχέρειες εφαρμογής 
και να αξιοποιηθεί η ευκαιρία που δημιουργείται από 
την ανάπλαση στο Βοτανικό. 

Β. Σύστημα παρακολούθησης των σημαντικών περι¬ 
βαλλοντικών επιπτώσεων από την εφαρμογή του Προ¬ 
γράμματος. 

1. Γ ια την παρακολούθηση των σημαντικών επιπτώ¬ 
σεων στο περιβάλλον από την εφαρμογή του προ¬ 
γράμματος της Διπλής Ανάπλασης συγκροτείται ένα 
ολοκληρωμένο σύστημα βάσει των ακόλουθων αρχών: 

α. Η παρακολούθηση διεξάγεται με ευθύνη της Μο¬ 
νάδας Περιβάλλοντος που προβλέφθηκε παραπάνω. 

β. Η εν λόγω Μονάδα μεριμνά για την εγκαθίδρυση 
ενός συστηματικού τρόπου συλλογής των απαραίτητων 
στοιχείων από το σύνολο των φορέων που συμμετέ¬ 
χουν στην κατασκευή και λειτουργία των έργων της 
Διπλής Ανάπλασης, ενώ συγχρόνως συγκροτεί ένα λε¬ 
πτομερές πρόγραμμα παρακολούθησης των σημαντικών 
περιβαλλοντικών επιπτώσεων από την εφαρμογή του 
Προγράμματος, το οποίο αξιολογείται και εγκρίνεται 
από την ΕΥΠΕ του ΥΠΕΚΑ. Πεδίο αναφοράς είναι, πλην 
της περιοχής του προγράμματος και η άμεση περιοχή 
στην οποία κρίνεται ότι υπάρχει πολεοδομικά σαφής 
διάχυση των επιπτώσεων του έργου. 

γ. Η συλλογή και επεξεργασία των στοιχείων για 
την παρακολούθηση των περιβαλλοντικών επιπτώσεων 


διεξάγεται σε ετήσια βάση. Στη διάρκεια του έτους 
μπορούν να συλλέγονται στοιχεία σε μηναία ή συχνό¬ 
τερη περίοδο, ώστε να καθίσταται δυνατή η αποτύπωση 
τάσεων με συντομότερη χρονική εξέλιξη. 

δ. Ως βασικά μεγέθη της παρακολούθησης χρησιμο¬ 
ποιούνται περιβαλλοντικοί δείκτες, οι οποίοι αντιπρο¬ 
σωπεύουν με περιεκτικό τρόπο σημαντικές πτυχές των 
εξελίξεων ως προς το περιβάλλον. 

2. Ο τελικός καθορισμός του συνόλου των δεικτών που 
παρακολουθούνται, αποτελεί αντικείμενο της συγκρό¬ 
τησης, αξιολόγησης και έγκρισης του προγράμματος 
παρακολούθησης. Ενδεικτικά και όχι περιοριστικά, μπο¬ 
ρούν να καταγράφονται οι ακόλουθοι δείκτες: 

α. Φάση κατασκευής: 

αα) Ποσοστό πρασίνου που υλοποιήθηκε επί του συ¬ 
νολικού πρασίνου της Διπλής Ανάπλασης και επιμέρους 
ποσοστά για το χαμηλό, μικτό και υψηλό πράσινο. 

αβ) Ποσοστό του εμβαδού των έργων που υλοποιήθη¬ 
καν επί του συνολικού εμβαδού των έργων της Διπλής 
Ανάπλασης. 

αγ) Αριθμός των έργων που υλοποιήθηκαν στην ευ¬ 
ρύτερη περιοχή των δύο περιοχών ανάπλασης, επί του 
συνόλου αυτών που είναι απαραίτητα για την ομαλή 
λειτουργία των αντίστοιχων υπερτοπικών πόλων. 

β. Φάση λειτουργίας: 

βα) Δείκτες προσέλευσης στις εγκαταστάσεις του 
Βοτανικού. Μπορούν να βασίζονται σε εκτιμήσεις του 
αριθμού ατόμων που προσέρχονται σε κάθε μια από 
τις εγκαταστάσεις. Συγχρόνως, συλλέγονται στοιχεία 
που καθιστούν δυνατές τις εκτιμήσεις για το ποσοστό 
χρήσης των ΜΜΜ. 

ββ) Δείκτες πληρότητας των χώρων στάθμευσης. Πέ¬ 
ραν από τους μέσους ετήσιους και μηνιαίους μέσους 
όρους, είναι απαραίτητη και η χρονικά λεπτομερέστερη 
καταγραφή, ώστε να διαπιστώνονται οι αιχμές χρήσης 
των χώρων στάθμευσης και να εξάγονται συμπερά¬ 
σματα για την βελτιστοποίηση της λειτουργίας τους. 

βγ) Δείκτες εξοικονόμησης νερού. Ως προς την άρ¬ 
δευση, χρησιμοποιούνται τα ποσοστά συμμετοχής των 
επαναξιοποιούμενων όμβριων υδάτων, συγκρινόμενα 
με τις τιμές - στόχους που καθορίστηκαν παραπάνω. 
Συγχρόνως, εκτιμάται το ποσοστό εξοικονόμησης που 
επιτυγχάνουν τα συστήματα άρδευσης, συγκριτικά με 
βιβλιογραφικές τιμές για την κατανάλωση νερού κατά 
τη συνήθη άρδευση κοινόχρηστων χώρων πρασίνου. 

βδ) Δείκτες διαχείρισης απορριμμάτων. Αναφέρονται 
στις παραγόμενες ποσότητες, κατά βάρος ή κατ’ όγκο, 
καθώς και στα ποσοστά των απορριμμάτων που δια¬ 
τέθηκαν προς ανακύκλωση, για καθένα από τα κύρια 
ρεύματα. 

βε) Δείκτες εξέλιξης του ευρύτερου αστικού περιβάλ¬ 
λοντος στον Ελαιώνα. Αντιπροσωπεύουν τις τάσεις που 
αναμένεται να σηματοδοτηθούν από την ανάπλαση στο 
Βοτανικό, π.χ. ως ποσοστό υλοποίησης των εν ισχύ χω¬ 
ροταξικών και πολεοδομικών ρυθμίσεων που αφορούν 
στον Ελαιώνα. 

βστ) Δείκτες επιπέδου συντήρησης του κοινοχρήστου 
πρασίνου και των ελεύθερων χώρων της ανάπλασης, 
στη βάση ενιαίων κανόνων και πρακτικών. 

3. Οι τιμές των δεικτών και άλλων μεγεθών της πα¬ 
ρακολούθησης των περιβαλλοντικών επιπτώσεων, 
συγκροτούνται σε ετήσια έκθεση, στην οποία επίσης 
πραγματοποιείται επεξεργασία και αξιολόγηση των 

αποτελεσμάτων, καθώς και προτάσεις για τις ενδεχο¬ 
μένως απαιτούμενες διορθωτικές ενέργειες. Η έκθεση 
αυτή κοινοποιείται σε όλους τους φορείς που συμμε¬ 
τέχουν στην κατασκευή και λειτουργία των έργων της 
Διπλής Ανάπλασης και δημοσιοποιείται με ανάρτησή 
της σε ιστοσελίδα που οφείλει να διατηρεί η Μονάδα 
Περιβάλλοντος. Στην ίδια ιστοσελίδα δίδεται η δυνατό¬ 
τητα στο ενδιαφερόμενο κοινό να εκφράσει ενυπογρά- 
φως τις απόψεις του για το περιεχόμενο της έκθεσης. 

Αρθρο 2 

Περιοχές Ανάπλασης 

1. Εγκρίνεται το Πρόγραμμα Διπλής Ανάπλασης που 
αφορά α) το Ο.Τ. 22 της περιοχής 69 του Δήμου Αθηναί¬ 
ων επί της Λεωφόρου Αλεξάνδρας (Περιοχή Ανάπλασης 
I) και β) το ενοποιημένο Ο.Τ. 45-46-50 (Τομέας Ανά¬ 
πλασης Α') και το Ο.Τ. 45α (Τομέας Ανάπλασης Β') της 
Πολεοδομικής Ενότητας Ελαιώνα του Δήμου Αθηναίων 
(Περιοχή Ανάπλασης II), όπως οι περιοχές αυτές απει¬ 
κονίζονται στα δύο (2) σχετικά πρωτότυπα διαγράμματα 
ΑΡΧ.06 (Ρυμοτομικό Σχέδιο Γηπέδου Λ. Αλεξάνδρας) 
και ΑΡΧ.ΟΙ.α (Ρυμοτομικό Σχέδιο στα Ο.Τ. 45-46-50 και 
45α) σε κλίμακα 1:1.000 που θεωρήθηκαν από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 23907/2013 πράξη του και των οποίων αντίτυπα σε 
φωτοσμίκρυνση δημοσιεύονται με το παρόν διάταγμα. 

2. Εγκρίνεται η τροποποίηση του εγκεκριμένου ρυμο¬ 
τομικού σχεδίου του Δήμου Αθηναίων στο ενοποιημένο 
Ο.Τ. 45-46-50 και ειδικότερα σε τμήμα της οδού Προ¬ 
φήτου Δανιήλ μεταξύ των οδών Αγ. Πολυκάρπου και 
Ορφέως με τη μετατόπιση των ρυμοτομικών γραμμών 
όπως φαίνεται στο διάγραμμα ΑΡΧ.ΟΙ.α της παραγρά¬ 
φου 1 του παρόντος. 

Αρθρο 3 

Χρήσεις γης και όροι δόμησης 

Στις πιο πάνω περιοχές καθορίζονται οι ειδικότερες 
χρήσεις γης και όροι και περιορισμοί δόμησης, ως εξής: 

1. Ο.Τ. 22 - Περιοχή Ανάπλασης I: 

α. Επιτρέπεται η ανέγερση αθλητικού μουσείου - 
εντευκτηρίου, χώρου αναψυχής και εστίασης, καθώς και 
η κατασκευή υπόγειου χώρου στάθμευσης αυτοκινήτων 
μέγιστης χωρητικότητας 700 θέσεων. 

β. Ανώτατος επιτρεπόμενος συντελεστής δόμησης: 
0,04 

γ. Μέγιστη επιτρεπόμενη κάλυψη: 5% 

δ. Μέγιστο επιτρεπόμενο ύψος κτιρίων: 4.50 μέτρα 

2. Περιοχή Ανάπλασης II: 

α. Ο.Τ. 45 - 46 - 50 - Τομέας Ανάπλασης Α': 

αα. Επιτρέπεται η ανέγερση γηπέδου ποδοσφαίρου 
χωρητικότητας έως 40.000 θέσεων, αθλητικών εγκατα¬ 
στάσεων του σωματείου με την επωνυμία «Παναθηνα¬ 
ϊκός Αθλητικός Ομιλος» και αθλητικών εγκαταστάσε¬ 
ων του Δήμου Αθηναίων, καθώς και υπογείων χώρων 
στάθμευσης αυτοκινήτων μέγιστης χωρητικότητας 
450 θέσεων. Στο γήπεδο ποδοσφαίρου, εκτός από τις 
κυρίως αθλητικές δραστηριότητες και τις βοηθητικές 
τους εξυπηρετήσεις επιτρέπονται και οι χρήσεις χώρων 
ιατρικής υποστήριξης και αποκατάστασης αθλητών, αι¬ 
θουσών πολλαπλών χρήσεων πολιτισμού και αναψυχής, 
χώρων εστίασης, εμπορικών χρήσεων, πολυλειτουργι- 
κών χώρων άθλησης και υγιεινής, αθλητικών ξενώνων 
και χώρων φιλοξενίας, χώρων συνάθροισης κοινού, κα¬ 


θώς και χώρων εξυπηρέτησης Τύπου και ΜΜΕ. Οι εμπο¬ 
ρικές χρήσεις δεν μπορούν να υπερβαίνουν το 17,5% 
της συνολικής μέγιστης επιτρεπόμενης δόμησης και οι 
συμπληρωματικές των αθλητικών δραστηριότητες του 
17,5% αυτής, όπως οι εμπορικές και οι συνοδές των 
αθλητικών δραστηριοτήτων χρήσεις αναφέρονται στην 
παρ. 2 του άρθρου 3 της υπ’ αριθμ. 3046/304/30.1.1989 
απόφασης του Υπουργού Περιβάλλοντος, Χωροταξίας 
και Δημοσίων Έργων (Δ'59), όπως συμπληρώθηκε με 
το άρθρο μόνο της υπ' αριθμ. 31252/22.7.2009 όμοιας 
απόφασης (ΑΑΠ 396). 

αβ. Μέγιστη επιτρεπόμενη δόμηση: 47.000 τ.μ., εκ 
των οποίων 34.700 τ.μ. αντιστοιχούν στο γήπεδο πο¬ 
δοσφαίρου, 7.500 τ.μ. στις αθλητικές εγκαταστάσεις του 
σωματείου με την επωνυμία «Παναθηναϊκός Αθλητικός 
Όμιλος» και 4.800 τ.μ. στις αθλητικές εγκαταστάσεις 
του Δήμου Αθηναίων, 
αγ. Μέγιστη επιτρεπόμενη κάλυψη: 30% 
αδ. Μέγιστο επιτρεπόμενο ύψος γηπέδου ποδοσφαί¬ 
ρου: 35μ., προσαυξανόμενο κατά 8μ. για στέγαστρα, 
ικριώματα φωτισμού και εγκαταστάσεις ραδιοτηλεο¬ 
πτικών μέσων. 

αε. Μέγιστο επιτρεπόμενο ύψος λοιπών αθλητικών 
εγκαταστάσεων: 18μ. προσαυξανόμενο κατά 1,5 μ. για 
τη στέγη. Ο πέριξ του γηπέδου ποδοσφαίρου χώρος 
διαμορφώνεται σε ύψος 3,5 μ. από τη στάθμη της οδού 
Αγ. Πολυκάρπου. 

αστ. Αποστάσεις από ζώνη ρέματος: Εφόσον δεν 
εκτελεστούν έργα διευθέτησης του ρέματος του Προ¬ 
φήτη Δανιήλ, τα κτίρια τοποθετούνται υποχρεωτικά σε 
απόσταση 10 μέτρων τουλάχιστον από την οριογραμμή 
του ρέματος 

β. Ο.Τ. 45α - Τομέας Ανάπλασης Β': 
βα. Επιτρέπονται οι χρήσεις διοίκησης, γραφείων, 
τραπεζών, ασφαλειών, κοινωφελών οργανισμών, εμπο¬ 
ρικών καταστημάτων - υπεραγορών - πολυκαταστημά¬ 
των, εστιατορίων, αναψυκτηρίων, χώρων συνάθροισης 
κοινού και αναψυχής και κτιρίων κοινωνικής πρόνοιας. 

ββ. Ανώτατος επιτρεπόμενος συντελεστής δόμησης: 

1,2 

βγ. Μέγιστη επιτρεπόμενη κάλυψη: 40% 
βδ. Μέγιστο επιτρεπόμενο ύψος κτιρίων: 18μ. 

Άρθρο 4 

Γ ενική διάταξη κτιρίων, εγκαταστάσεων και χώρων 
στάθμευσης, τρόπος διαμόρφωσης ελεύθερων χώρων 
και χώρων πρασίνου και ρυμοτομικό σχέδιο 

Α. Εγκρίνεται η γενική διάταξη των κτιρίων και εγκατα¬ 
στάσεων, καθώς και η θέση των υπόγειων και υπαίθριων 
χώρων στάθμευσης που απαιτούνται για την εξυπηρέτη¬ 
ση των εγκαταστάσεων και κτιρίων του προγράμματος 
Ανάπλασης, ως εξής: 

Α.1. Περιοχή Ανάπλασης I: 

α. Εγκρίνεται το «Σχέδιο Γ ενικής Διάταξης Λεωφόρου 
Αλεξάνδρας», όπως φαίνεται στο σχετικό πρωτότυπο 
διάγραμμα σε κλίμακα 1:1000 (ΑΡΧ08) που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθμ. 23907/2013 πράξη του και 
του οποίου αντίτυπο σε φωτοσμίκρυνση δημοσιεύεται 
με το παρόν διάταγμα. 

β. Καθορίζεται στο ΟΤ 22 της περιοχής 69 του Δήμου 
Αθηναίων το περίγραμμα εντός του οποίου ανεγείρο- 
νται κτίρια για να στεγάσουν τους χώρους «αθλητικού 

μουσείου - εντευκτηρίου» και «αναψυχής και εστίασης», 
όπως φαίνεται με κόκκινη συνεχή γραμμή στο σχετικό 
διάγραμμα (ΑΡΧ06) του άρθρου 2 του παρόντος. 

γ. Καθορίζεται περίγραμμα για τη κατασκευή υπό¬ 
γειου χώρου στάθμευσης αυτοκινήτων κάτω από τον 
παραπάνω κοινόχρηστο χώρο πρασίνου, όπως φαίνεται 
με διακεκομμένη μαύρη γραμμή στο σχετικό διάγραμμα 
της προηγούμενης παραγράφου. 

Α.2. Περιοχή Ανάπλασης II: 

α. Εγκρίνεται το «Σχέδιο Γ ενικής Διάταξης και διαμόρ¬ 
φωσης ελευθέρων χώρων» των Ο.Τ. 45-46-50-45α, όπως 
φαίνεται στο σχετικό πρωτότυπο διάγραμμα σε κλίμακα 
1:1000 (ΑΡΧ02), που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την υπ’ 
αριθμ. 23907/2013 πράξη του και του οποίου αντίτυπο 
σε φωτοσμίκρυνση δημοσιεύεται με το παρόν διάταγμα. 

β. Καθορίζεται με κόκκινη συνεχή γραμμή το περί¬ 
γραμμα εντός του οποίου χωροθετούνται τα κτίρια 
που ανεγείρονται στους Τομείς Α' και Β' της Περιοχής 
Ανάπλασης II, όπως φαίνεται στο σχετικό διάγραμμα 
ΑΡΧ.ΟΙα.του άρθρου 2 του παρόντος. 

γ. Εγκρίνεται με μπλε διακεκομμένη γραμμή η διαμόρ¬ 
φωση των ελεύθερων χώρων περιορισμένης πρόσβασης 
στις πιο πάνω περιοχές, όπως φαίνεται στο ίδιο ως άνω 
διάγραμμα (ΑΡΧ.ΟΙα ). 

δ. Η τοποθέτηση των κτιρίων σε σχέση με τη γραμμή 
της ζώνης ρέματος του Προφήτη Δανιήλ γίνεται σύμ¬ 
φωνα με τα οριζόμενα στην παράγραφο 5 της υπ’ αριθμ. 
4339/2009 απόφασης του Υπουργού Περιβάλλοντος Χω¬ 
ροταξίας και Δημοσίων Έργων «Οριοθέτηση των κτιρι- 
ακών εγκαταστάσεων στο ενοποιημένο Ο.Τ. 45-46-50 
που βρίσκεται στην πολεοδομική ενότητα του Ελαιώνα 
περιοχή Βοτανικού του Δήμου Αθηναίων, καθορισμός 
της διαμόρφωσης των ελευθέρων και κοινόχρηστων 
χώρων αυτού και καθορισμός συντελεστή κατ' όγκο 
εκμετάλλευσης» (ΑΑΠ 48). 

Β. Εγκρίνονται οι κατευθύνσεις διαμόρφωσης των 
κοινοχρήστων και ελεύθερων χώρων ανά περιοχή και 
τομέα ανάπλασης, όπως σχηματικά απεικονίζεται στα 
διαγράμματα γενικής διάταξης ΑΡΧ02 και ΑΡΧ08, με 
τις εξής αρχές αρχιτεκτονικής και περιβαλλοντικής 
σχεδίασης: 

Β.1. Ο.Τ. 22 - Περιοχή Ανάπλασης I 
α. Από τη συνολική επιφάνεια του χώρου, περιλαμ- 
βανομένης και αυτής κάτω από την οποία θα κατα- 
σκευασθεί υπόγειος σταθμός αυτοκινήτων, ποσοστό 
τουλάχιστον 70% αυτής, φυτεύεται με πράσινο από το 
οποίο ποσοστό τουλάχιστον 50% αντιστοιχεί σε υψηλό 
πράσινο (δενδρώδη βλάστηση). 

β. Στον ελεύθερο κοινόχρηστο χώρο επιτρέπονται 
εγκαταστάσεις εξαερισμού και εισόδου-εξόδου πεζών 
από και προς τον υπόγειο χώρο στάθμευσης. Οι αερα¬ 
γωγοί τοποθετούνται εκτός της κεντρικής περιοχής 
που προβλέπεται να παραμείνει ελεύθερη για την κίνη¬ 
ση ή τη στάση των πεζών και συνδυάζονται με υψηλό 
πράσινο. 

γ. Στον ίδιο χώρο επιτρέπεται η τοποθέτηση γλυ¬ 
πτού ή πινακίδας για την υπόμνηση της προηγούμενης 
χρήσης του χώρου ως γηπέδου του Παναθηναϊκού Α.Ο. 

δ. Η επιφανειακή διαμόρφωση αφήνει ελεύθερη την 
κεντρική περιοχή για την κίνηση/στάση των πεζών κατά 
τον άξονα βορρά - νότου, ιεραρχεί τις κύριες και δευ- 
τερεύουσες ροές πεζών και χωροθετεί τους χώρους 


στάσης - καθιστικά με ελαχιστοποίηση της χρήσης 
σκληρών υλικών επίστρωσης, όπου αυτό είναι αναγκαίο, 
όπως για αντιστήριξη εδάφους στηθαία, αεραγωγούς 
κ.λπ., ή/και αντικατάσταση τους από μαλακά υλικά (πα¬ 
τημένο χώμα). 

ε. Η στάθμη της τελικής επιφανειακής διαμόρφωσης 
προκύπτει λαμβάνοντας υπόψη τα εξής: 

- Την ανάγκη διευκόλυνσης της κίνησης των πεζών 
κατά την κατεύθυνση βορρά - νότου, με ανάλογη ρύθμι¬ 
ση του βάθους της τελικής πλάκας του υπόγειου χώρου 
στάθμευσης από την οποία θα είναι προσπελάσιμος. 

- Την ανάγκη διασφάλισης της δυνατότητας φύτευσης 
υψηλού πρασίνου, με την πρόβλεψη της τελικής στάθμης 
της οροφής του υπόγειου χώρου στάθμευσης σε βάθος 
ενός τουλάχιστον μέτρου από την οριστική στάθμη του 
διαμορφωμένου εδάφους στο χαμηλότερο σημείο του 
χώρου επί της οδού Τσόχα. 

Β.2. Περιοχή Ανάπλασης II: Ο.Τ. 45-46-50 - Τομέας Ανά¬ 
πλασης Α και Ο.Τ. 45α - Τομέας Ανάπλασης Β 

Ο σχεδιασμός του τοπίου και των φυτεύσεων για τη 
διαμόρφωση των κοινόχρηστων χώρων και των χώρων 
πρασίνου, γίνεται με βάση τόσο τις μορφολογικές και 
αισθητικές κατευθύνσεις των άρθρων 1 (παρ. Α7) και 5 
του παρόντος, περί δημιουργίας χώρων πρασίνου. 

Γ. Για την εξειδίκευση της διαμόρφωσης των ελεύ¬ 
θερων χώρων και των χώρων κοινοχρήστου πρασίνου 
τόσο στην Περιοχή Ανάπλασης I όσο και στην Περιοχή 
Ανάπλασης II στον Τομέα Α, ο Δήμος Αθηναίων συ¬ 
ντάσσει σχετική μελέτη η οποία εγκρίνεται από ειδι¬ 
κή επιτροπή εμπειρογνωμόνων με γνώση και εμπειρία 
στους τομείς της πολεοδομίας, του αστικού σχεδιασμού 
και της αρχιτεκτονικής του τοπίου. Η πιο πάνω επι¬ 
τροπή ορίζεται με απόφαση του Δημάρχου Αθηναίων 
και απαρτίζεται από πέντε μέλη τα οποία υποδεικνύο¬ 
νται, ανά ένα, από τον Δήμο Αθηναίων, τον Οργανισμό 
Ρυθμιστικού Σχεδίου Αθήνας, τον Παναθηναϊκό Α.Ο., το 
Τεχνικό Επιμελητήριο Ελλάδας (Τ.Ε.Ε.), και τον Σύλλο¬ 
γο Αρχιτεκτόνων Διπλωματούχων Ανωτάτων Σχολών 
(Σ.Α.Δ.Α.Σ.) 

Άρθρο 5 

Κατευθύνσεις για την μορφολογία και την αισθητική 
των κτιρίων και των ακάλυπτων χώρων 

Κατά την εφαρμογή του προγράμματος της Διπλής 
Ανάπλασης λαμβάνονται υπ’ όψη οι ακόλουθες μορφο- 
λογικές κατευθύνσεις: 

α. Οι κατασκευαστικές και αρχιτεκτονικές επιλογές 
των κυρίων των έργων κατατείνουν στη δημιουργία μιας 
εικόνας για την πόλη της Αθήνας η οποία ενισχύει τον 
μητροπολιτικό της προσανατολισμό και αναδεικνύει τον 
ιδιαίτερο χαρακτήρα της ως σύγχρονης μητρόπολης. 

β. Οι σύγχρονες πρακτικές σχεδιασμού και λειτουργι¬ 
κής εξυπηρέτησης, χρησιμοποιούνται και για την ανά¬ 
δειξη - διασύνδεση ιστορικών στοιχείων της ευρύτερης 
περιοχής. 

γ. . Επιδιώκεται η κατάλληλη επιλογή υλικών και η 
ένταξη των όψεων στο αστικό τοπίο της περιοχής. 

δ. Η μορφή των κατασκευών διαθέτει δυναμική που 
λειτουργεί ως τοπόσημο και παράλληλα, κατατείνει 
κατά το δυνατόν, με κατάλληλο χειρισμό της ογκοπλα- 
στικής και της επιλογής υλικών, στην ελάφρυνση του 
όγκου και της συμπαγούς μάζας. 

ε. Οι ελεύθεροι χώροι και οι χώροι πρασίνου, όπως 
και οι περιμετρικές ζώνες των γηπέδων και λοιπών κτι¬ 
ρίων, αποτελούν ιδιαίτερο αρχιτεκτονικό μελετητικό 
αντικείμενο, που οργανώνει λειτουργικά και συμβολικά 
τον χώρο και λειτουργεί ως μοχλός αναβάθμισης στο 
ευρύτερο αστικό τοπίο. Σε αυτήν εντάσσονται τόσο οι 
όψεις όσο και το πράσινο που τις πλαισιώνει. 

στ. Οι ελεύθεροι χώροι και οι χώροι πρασίνου, όπως 
και οι περιμετρικές ζώνες των γηπέδων, αποτελούν αντι¬ 
κείμενο συστηματικής συντήρησης. Αρμόδιος φορέας 
για τη συντήρηση των ελεύθερων χώρων και των χώρων 
πρασίνου είναι ο Δήμος Αθηναίων. 

ζ. Επιδιώκεται η δημιουργική προσαρμογή της αρχι¬ 
τεκτονικής των κτιρίων στις αρχές του βιοκλιματικού 
σχεδιασμού. 

Άρθρο 6 

Δίκτυα υποδομής 

Για την εύρυθμη λειτουργία της περιοχής του προ¬ 
γράμματος και της άμεσης περιοχής επιρροής του ο 
Δήμος Αθηναίων και οι λοιποί φορείς υλοποίησης του 
προγράμματος της Διπλής Ανάπλασης, όπως ορίζονται 
στο άρθρο 7 παρ. 2, οφείλουν να προωθήσουν, κατά 
προτεραιότητα, τις μελέτες και την σταδιακή υλοποίηση 
των έργων υποδομής που αφορούν στο ρέμα Προφ. Δα¬ 
νιήλ, στο δίκτυο ύδρευσης, στο δίκτυο αστικών λυμάτων, 
στο δίκτυο όμβριων και στις οδούς σύνδεσης, όπως 
προκύπτουν από την συνοδευτική κυκλοφοριακή μελέτη 
στην περιοχή Ανάπλασης II του προγράμματος, σε συ¬ 
νεργασία με τις αρμόδιες για την εκτέλεση των έργων 
δημόσιες και δημοτικές υπηρεσίες και οργανισμούς. 

Αρθρο 7 

Εφαρμογή του Προγράμματος της Διπλής Ανάπλασης 

1. Το Πρόγραμμα της Διπλής Ανάπλασης υλοποιείται 
με τη σύμπραξη και συμμετοχή των φορέων υλοποί¬ 
ησης αυτού και συνίσταται στην εισφορά εκτάσεων, 
στη χρηματοδότηση ή και κατασκευή των αναγκαίων 
έργων και υποδομών και στη διάθεση των υποστηρικτι¬ 
κών και συνοδών έργων για την αμοιβαία εξυπηρέτηση 
των επιτρεπόμενων χρήσεων, τόσο των ιδιωτικών όσο 
και των κοινωφελών. 

2. Φορείς υλοποίησης: 

α. Φορείς υλοποίησης του προγράμματος είναι ο Δή¬ 
μος Αθηναίων και οι κύριοι των ακινήτων στις Περιοχές 
Ανάπλασης I και II καθώς και όσοι έλκουν από αυτούς 
δικαιώματα. 

β. Στους φορείς υλοποίησης μπορεί να περιλαμβά¬ 
νονται και νομικά πρόσωπα τα οποία συνιστούν ή στα 
οποία συμμετέχουν οι προαναφερόμενοι φορείς. 

γ. Τη γενική ευθύνη και τον συντονισμό του προγράμ¬ 
ματος έχει ο Δήμος Αθηναίων. 

3. Χρονική αλληλουχία ενεργειών και υποχρεώσεις 
των μερών: 

α. Με μέριμνα του Δήμου Αθηναίων και δαπάνες 
του ιδιοκτήτη της έκτασης του Τομέα Β' της Περιο¬ 
χής Ανάπλασης II, εκδίδεται η άδεια κατεδάφισης των 
υφιστάμενων αθλητικών εγκαταστάσεων της Περιοχής 
Ανάπλασης I. 

β. Με μέριμνα και δαπάνες του ιδιοκτήτη της έκτασης 
του Τομέα Β' της Περιοχής Ανάπλασης II, εκδίδονται οι 
οικοδομικές άδειες των κτιρίων που περιλαμβάνονται 
στον τομέα αυτόν, καθώς και των αθλητικών εγκατα¬ 
στάσεων του Τομέα Α' της ιδίας ως άνω περιοχής, 


πλην του γηπέδου ποδοσφαίρου, και εκτελούνται οι 
εργασίες κατασκευής των δύο ανωτέρω κτιριακών συ¬ 
γκροτημάτων. 

γ. Παραλλήλως, με μέριμνα του Δήμου Αθηναίων προ¬ 
ωθούνται οι διαδικασίες μελέτης και κατασκευής των 
έργων υποδομής και των εν γένει διαμορφώσεων της 
Περιοχής Ανάπλασης II, σε συνεργασία με τους αρμόδι¬ 
ους φορείς, όπως το Υπουργείο Υποδομών, Μεταφορών 
και Δικτύων, η ΕΥΔΑΠ κ,λπ. 

δ. Ο Δήμος Αθηναίων έχει την ευθύνη να κινήσει τις 
διαδικασίες για τη σύναψη των αναγκαίων συμβάσεων 
εκμίσθωσης του χώρου και κατασκευής του γηπέδου 
ποδοσφαίρου στον Τομέα Α' της Περιοχής Ανάπλασης 
II. Η έκδοση της σχετικής οικοδομικής αδείας και η 
εκτέλεση των σχετικών εργασιών κατασκευής θα γί¬ 
νει με επιμέλεια, ευθύνη και δαπάνη του μισθωτή του 
ανωτέρω χώρου. 

ε. Με μέριμνα και υπό την ευθύνη του Δήμου Αθηναίων 
προωθούνται οι αναγκαίες διαδικασίες και δράσεις για 
την εκτέλεση των εργασιών ανάπλασης της Περιοχής I. 

στ. Μετά την ολοκλήρωση της κατασκευής των αθλη¬ 
τικών εγκαταστάσεων του Τομέα Α' της Περιοχής 
Ανάπλασης II, πραγματοποιείται υπό την επίβλεψη του 
Δήμου Αθηναίων η κατεδάφιση των αθλητικών εγκα¬ 
ταστάσεων στην Περιοχή Ανάπλασης I και η ανάπλασή 
της σύμφωνα με τα οριζόμενα στα προηγούμενα άρθρα. 
Την εκτέλεση των εργασιών και τα λοιπά έξοδα κατεδά¬ 
φισης στην περιοχή αυτή δύναται να αναλάβει οποιοσ¬ 
δήποτε εκ των φορέων υλοποίησης του Προγράμματος, 
ανεξαρτήτως του ιδιοκτησιακού καθεστώτος. 

ζ. Η διαμόρφωση των χώρων πρασίνου στις Περιο¬ 
χές Ανάπλασης I και II γίνεται με επιμέλεια, ευθύνη και 
δαπάνη του Δήμου Αθηναίων, εκτός αν οριστεί διαφο¬ 
ρετικά με την απόφαση του Υπουργού Περιβάλλοντος, 
Ενέργειας και Κλιματικής Αλλαγής που προβλέπεται 
στην περίπτωση γ' της παραγράφου 3 του άρθρου 23 
του ν. 3983/2011. 

4. Έργα διαμόρφωσης των χώρων και δίκτυα υπο¬ 
δομής: 

α. Η εκτέλεση των έργων διαμόρφωσης των χώρων 
και των δικτύων υποδομής (ύδρευσης, αποχέτευσης, 
ηλεκτροδότησης, φυσικού αερίου κ.λπ.) εντός των Πε¬ 
ριοχών Ανάπλασης I και II (εσωτερικά δίκτυα υποδομής) 
γίνεται με επιμέλεια, ευθύνη και δαπάνη των φορέων 
υλοποίησης του Προγράμματος της Διπλής Ανάπλασης, 
όπως αυτοί ορίζονται στην παράγραφο 2 του παρόντος 
άρθρου. 

β. Τα έργα εξωτερικής υποδομής που είναι απαραίτη¬ 
τα για την εξυπηρέτηση του Προγράμματος της Διπλής 
Ανάπλασης εκτελούνται από τους καθ' ύλην αρμόδιους 
φορείς του Δημοσίου, του ευρύτερου δημοσίου τομέα 
και τις δημόσιες επιχειρήσεις και οργανισμούς, σύμφωνα 
με τις διατάξεις που τους διέπουν. Οι ανωτέρω φορείς 
οφείλουν να παρέχουν κάθε δυνατή πληροφορία και 
συνδρομή στους φορείς υλοποίησης του Προγράμμα¬ 
τος της Διπλής Ανάπλασης και πάντως να εκτελούν 
τα σχετικά έργα αρμοδιότητάς τους κατά τρόπο ώστε 
να διευκολύνεται η έγκαιρη εφαρμογή του ανωτέρω 
προγράμματος. 

Άρθρο 8 

Οι εγκρίσεις των περιβαλλοντικών όρων για τις εγκα¬ 
ταστάσεις του προγράμματος ανάπλασης χορηγούνται 

σύμφωνα με τη διαδικασία που προβλέπεται στη παρ. 
2.β του άρθρου 3 του ν. 4014/2011 (Α'209), ανεξαρτήτως 
της κατάταξης που η κάθε εγκατάσταση της Διπλής 
Ανάπλασης θα είχε ως μεμονωμένο έργο. 

Άρθρο 9 

Καταργούμενες διατάξεις 

Από την έναρξη ισχύος του παρόντος διατάγματος 
καταργούνταί: 

α. Η υπ’ αριθμ. 40584/2009 απόφαση του Υπουργού 
Περιβάλλοντος Χωροταξίας και Δημοσίων Έργων «Κα¬ 
θορισμός θέσης και διάταξης κτισμάτων στο Ο.Τ. 22 
περιοχής 69 του Δήμου Αθηναίων και προσδιορισμός 
τρόπου διαμόρφωσης των ελευθέρων και κοινοχρήστων 
χώρων αυτού» (ΑΑΠ 510). 

β. Οι παράγραφοι 1 έως και 4 της υπ’ αριθμ. 4339/2009 
απόφασης του Υπουργού Περιβάλλοντος Χωροταξί¬ 
ας και Δημοσίων Έργων «Οριοθέτηση των κτιριακών 
εγκαταστάσεων στο ενοποιημένο Ο.Τ. 45-46-50 που 
βρίσκεται στην πολεοδομική ενότητα του Ελαιώνα πε¬ 
ριοχή Βοτανικού του Δήμου Αθηναίων, καθορισμός της 


διαμόρφωσης των ελευθέρων και κοινόχρηστων χώρων 
αυτού και καθορισμός συντελεστή κατ' όγκο εκμετάλ¬ 
λευσης» (ΑΑΠ 48). 

Άρθρο 10 
Έναρξη ισχύος 

Η ισχύς του παρόντος π.δ/τος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 29 Απριλίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΕΥΑΓΓΕΛΟΣ ΛΙΒΙΕΡΑΤΟΣ ΣΤΑΥΡΟΣ ΚΑΛΑΦΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 39% 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίίορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-Γπαϋ: ννεόπΐ33ί6Γ.βί@β1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 15001611405130020 * - 












































































